

REPUBLIKA HRVATSKA

VUKOVARSKO SRIJEMSKA ŽUPANIJA

 **OPĆINA TOVARNIK**

**JEDINSTVENI UPRAVNI ODJEL**

KLASA: 112-01/18- 04/03

URBROJ: 2188/12-01/01-18-6

Tovarnik, 16.04.2018.

Na temelju članka 19. stavka 6. Zakona o službenicima i namještenicima u lokalnoj i područnoj (regionalnoj) samoupravi (NN broj 86/08, 61/11 i 4/18), pročelnica Jedinstvenog upravnog odjela Općine Tovarnik o b j a v lj u j e

**NAČIN OBAVLJANJA PRETHODNE PROVJERE ZNANJA I SPOSOBNOSTI KANDIDATA PRIJAVLJENIH NA OGLAS ZA PRIJAM U RADNI ODNOS NA ODREĐENO VRIJEME U JEDINSTVENI UPRAVNI ODJEL OPĆINE TOVARNIK NA RADNO MJESTO KOMUNALNOG DJELATNIKA**

Za kandidate prijavljene na oglas za prijam u službu na određeno vrijeme za radno mjesto komunalnog djelatnika ( oglas od 05.4.2018. ) koji ispunjavaju formalne uvjete natječaja provest će se testiranje radi prethodne provjere znanja i sposobnosti .

Smatra se da je kandidat , koji nije pristupio prethodnoj provjeri znanja i sposobnosti, povukao prijavu na natječaj.

PODRUČJE TESTIRANJA:

**1. pisano testiranje**

izvor: skripta o motornim trimerima koja će biti objavljena uz ovaj dokument na istoj web stranici

**2. razgovor:**

Intervju se provodi samo s kandidatima koji su ostvarili najmanje 50% bodova na pisanom testiranju

Za svaki dio destiranja ( pisano testiranje , razgovor ) kandidatima se dodjeljuje određeni broj bodova od 1 do 10.

Nakon prethodne provjere znanja i sposobnosti kandidata povjerenstvo za provedbu natječaja utvrđuje rang-listu kandidata prema ukupnom broju ostvarenih bodova.

Izvješće o provedenom postupku i rang-listu kandidata povjerenstvo dostavlja pročelniku upravnog tijela, koji će potom dnijeti rješenje o prijmu u službu.

NAČIN PROVEDBE TESTIRANJA:

* Osoba koja nije podnijela pravodobnu i urednu prijavu ili ne ispunjava formalne uvjete iz oglasa, ne smatra se kandidatom prijavljenim na oglas te joj se dostavlja se pisana obavijest u kojoj se navode razlozi zbog kojih se ne smatra kandidatom prijavljenim na oglas.
* Prethodnoj provjeri znanja i sposobnosti mogu pristupiti samo kandidati koji ispunjavaju formalne uvjete iz Oglasa.
* Smatra se da je kandidat, koji nije pristupio prethodnoj provjeri znanja i sposobnosti, povukao prijavu na Oglas.
* Po dolasku na prethodnu provjeru znanja i sposobnosti od kandidata će se zatražiti predočenje odgovarajuće isprave (osobne iskaznice, putovnice ili vozačke dozvole) radi utvrđivanja identiteta. Kandidati koji ne mogu dokazati identitet ne mogu pristupiti prethodnoj provjeri.
* Nakon utvrđivanja identiteta kandidata, prethodna provjera znanja i sposobnosti započinje pisanim testiranjem.
* Kandidatima će biti podijeljeno 10 pitanja za provjeru znanja iz skripte **Motorni trimeri** koja je objavljena na službenim web stranicama Općine Tovarnik
* Na pisanoj provjeri kandidati mogu ostvariti od 1 do 10 bodova. Svaki točan odgovor nosi 1 bod.
* Na pisanom testiranju nije dozvoljeno koristiti se literaturom i zabilješkama, napuštati prostoriju, razgovarati s ostalim kandidatima niti na bilo koji drugi način remetiti koncentraciju kandidata, a mobitel je potrebno isključiti.
* Pisano testiranje traje maksimalno 30 minuta.
* Intervju (sa praktičnim dijelom) se provodi samo s kandidatima koji su ostvarili najmanje 50% ( najmanje 5 bodova ) na provedenom pisanom testiranju.
* Povjerenstvo za provedbu Oglasa za prijam u službu na određeno vrijeme u JUO na radno mjesto komunalnog djelatnika (dalje u tekstu: Povjerenstvo) kroz intervju s kandidatima utvrđuje snalažljivost, sposobnost i motivaciju za rad u Općini Tovarnik. Rezultati intervjua boduju se od 1 do 10 bodova.
* Nakon prethodne provjere znanja i sposobnosti kandidata Povjerenstvo sastavlja Izvješće o provedenom postupku i utvrđuje rang-listu kandidata prema ukupnom broju ostvarenih bodova.
* Izvješće o provedenom postupku i rang-listu kandidata Povjerenstvo dostavlja pročelnici Jedinstvenog upravnog odjela
* Pročelnica donosi rješenje o prijmu u službu izabranih kandidata koje se dostavlja svim kandidatima prijavljenim na Oglas.
* Izabrani kandidat mora dostaviti uvjerenje o zdravstvenoj sposobnosti prije donošenja rješenja o rasporedu na radno mjesto
* Protiv rješenja o prijmu u službu izabranog kandidata, kandidat koji nije primljen u službu može podnijeti žalbu načelnici Općine Tovarnik u roku od 15 dana od dana primitka rješenja. Žalba ne odgađa izvršenje rješenja sukladno članku 29. stavku 4. Zakona o službenicima i namještenicima u lokalnoj i područnoj (regionalnoj) samoupravi (NN broj 86/08, 61/11 i 4/18)

**POZIV NA PRETHODNU PROVJERU ZNANJA I SPOSOBNOSTI s POPISOM OSOBA KOJE ISPUNJAVAJU FORMALNE UVJETE NATJEČAJA BIT ĆE OBJAVLJEN NAJMANJE 5 DANA PRIJE PRETHODNE PROVJERE NA WEB STRANICI I NA OGLASNOJ PLOČI OPĆINE TOVARNIK ( U Tovarniku i Ilači).**